4.1.
UZNESENIE VLÁDY SLOVENSKEJ REPUBLIKY
č. 261
z 13. marca 2002

k návrhu stanoviska k sporu mesta Tvrdošín a obce Vitanová o príslušnosť “územia Oravice”

Číslo materiálu:	2002/2002	
Predkladateľ:	minister vnútra	
Vláda
A.	berie na vedomie
A.1.	stanovisko k sporu mesta Tvrdošín a obce Vitanová o príslušnosť “územia Oravice”;
B.	konštatuje, že
B.1.	podľa právneho rozboru je právnym stavom súčasný zapísaný stav v katastri nehnuteľností a tento stav sú povinné rešpektovať katastrálne orgány a ďalšie orgány štátnej správy až do doby, kým nebude potrebné vykonať prípadnú zmenu na základe postupu predpokladaného v právnom poriadku SR;
C.	odporúča
obci Vitanová
C.1.	vykonať miestne referendum, v ktorom obyvatelia “územia Oravice” rozhodnú o svojej územnej príslušnosti.
Na vedomie:	podpredseda vlády Ľ. Fogaš
minister vnútra
prednosta Krajského úradu v Žiline
prednosta Okresného úradu v Tvrdošíne
starosta obce Vitanová